Diari Oficial de la Generalitat Valenciana


Sumari del DOGV 2433, del 23-01-1995 (1995/833619)

RESOLUCIÓ de 29 de desembre de 1994, de la Universitat Politècnica de València, per mitjà de la qual es convoquen proves selectives d'accés a un lloc d'analista programador, sector d'administració especial, pel sistema d'accés lliure.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2433

Data del DOGV
:   23-01-1995

Secció del DOGV
:   AUTORITATS I PERSONAL

Número del document
:   1995/833619


Data del document
:   29-12-1994

Organisme emissor
:   Universitat Politècnica de València

Tipus de document
:   Resolució

RESOLUCIó de 29 de desembre de 1994, de la Universitat Politècnica de València, per mitjà de la qual es convoquen proves selectives d'accés a un lloc d'analista programador, sector d'administració especial, pel sistema d'accés lliure.  
Aquest Rectorat, fent ús de les competències atribuïdes en l'article 18 en relació amb el punt 3.e. de la Llei de Reforma Universitària, i segons el que disposen els Estatuts d'aquesta Universitat Politècnica de València, i seguint les normes de selecció de personal previstes en la Llei de la Funció Pública de la Generalitat Valenciana i les seues normes de desenvolupament, convoca proves selectives d'accés a un lloc d'analista programador, sector d'administració especial, d'acord amb les següents  
BASES  
1. Objectiu de la convocatòria  
Aquesta convocatòria té per objecte la selecció de personal, mitjançant el sistema de concurs oposició, per a cobrir un lloc vacant d'analista programador, del grup B/C, sector administració especial, pel torn d'accés lliure, d'acord amb les característiques que s'especifiquen en l'annex I.  
2. Condicions generals dels aspirants  
2.1 Per a ser admés a la realització d'aquestes proves selectives, caldrà:  
a) Tenir la nacionalitat espanyola o tenir la nacionalitat d'un dels restants estats membres de la Unió Europea, o dels estats on siga d'aplicació la lliure circulació de treballadors, en els termes previstos en la llei estatal que regule aquesta matèria.  
b) Haver fet 18 anys.  
c) Trobar-se en possessió del títol d'enginyer tècnic, Formació Professional de tercer grau, diplomat o equivalent, diplomat universitari, arquitecte tècnic, BUP, Batxillerat superior, Formació Professional de segon grau i aquells que hagen superat les proves d'accés a la universitat per a majors de 25 anys.  
d) No patir cap malaltia o defecte físic que impedesca exercir les funcions dels llocs de treball oferts.  
e) No trobar-se inhabilitat penalment per a l'exercici de funcions públiques.  
f) No haver sigut separat, mitjançant un expedient disciplinari, de cap administració o ocupació pública.  
2.2 Les condicions per a ser admés a les proves s'hauran de tenir en el moment de l'acabament del termini de presentació de sol·licituds i mantenir-se durant tot el procés selectiu, fins al moment de la presa de possessió.  
3. Sol·licituds  
Els qui vulguen prendre part en aquestes proves selectives hauran de fer-ho constar en la sol·licitud, segons el model de l'annex, que serà facilitada gratuïtament en el Servei de Gestió de Personal de la Universitat Politècnica de València, camí de Vera, s/n, València, edifici de Rectorat.  
4. Drets d'examen  
Els drets d'examen seran de 2.030 pessetes, i s'hauran d'ingressar en el compte corrent núm. 39652976882601 -Taxes-, de la Caixa d'Estalvis de València, Castelló i Alacant (Bancaixa), a la Urbana 724, situada a la Universitat Politècnica de València, camí de Vera, s/n (CP: 46013), València. El justificant de pagament dels drets d'examen es farà amb la impressió del segell de l'esmentada entitat en la sol·licitud.  
5. Presentació de sol·licituds  
5.1 Les sol·licituds s'hauran d'adreçar al rector de la Universitat Politècnica de València, camí de Vera s/n, 46380 València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.   
5.2 La presentació de sol·licituds podrà fer-se al Registre General de la Universitat Politècnica de València, camí de Vera s/n (CP: 46923), València, edifici del Rectorat o en qualsevol de les formes establertes en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú. Juntament amb la sol·licitud caldrà presentar obligatòriament la documentació següent:  
- Fotocòpia del DNI.  
- Currículum professional.  
- Acreditació documental (amb originals o còpies compulsades) de l'experiència, la formació, els coneixements i altres mèrits relacionats amb el lloc, que s'al·leguen com a mèrits en el currículum.  
6. Admissió dels aspirants  
6.1 Per a ser admesos a la realització de les proves selectives, pel que fa a les condicions generals dels aspirants, és suficient la declaració d'aquestes en el moment de presentar la sol·licitud, les quals hauran d'acreditar-se en el termini de 20 dies hàbils següents a la publicació de la relació d'aprovats.  
6.2 Acabat el termini de presentació de sol·licituds, després de verificar que s'han pagat el drets d'examen, la Universitat Politècnica de València dictarà una resolució, que es publicarà en el Diari Oficial de la Generalitat Valenciana, i que contindrà la llista provisional d'admesos i exclosos a la realització de les proves.  
6.3 Els aspirants podran, posat cas d'error o exclusió, esmenar els defectes en què hagen incorregut en la sol·licitud, o fer les al·legacions que creguen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos.  
6.4 En tot cas, a fi d'evitar errors, i en el supòsit que es produesquen possibilitar-ne l'esmena dins del termini i en la forma escaient, els aspirants comprovaran fefaentment no sols que no figuren en la relació provisional d'exclosos, sinó que, a més a més, els seus noms i dades figuren correctament en les pertinents relacions d'admesos.  
6.5 Transcorregut el termini anterior, vistes les al·legacions i esmenats els defectes, si escau, es dictarà una resolució amb la llista d'admesos a la realització de les proves, que es publicarà en el Diari Oficial de la Generalitat Valenciana.  
6.6 En la resolució mitjançant la qual es faça pública la llista d'admesos a la realització de les proves, s'hi establirà, amb almenys 15 dies d'antelació, la data, el lloc de realització i l'hora de començament de l'exercici.  
7. Proves selectives  
7.1 El procediment de selecció dels aspirants serà el de concurs oposició lliure.  
7.2 Desenvolupament de l'oposició: L'oposició constarà de tres exercicis i seran eliminatoris.  
7.2.1 Primer exercici. Es farà per escrit i versarà sobre els coneixements que s'especifiquen en els annexos II i III d'aquesta convocatòria.  
L'exercici podrà fixar-se en forma de preguntes, que els opositors han de desenvolupar, o en forma de test amb quatre respostes alternatives. El tribunal fixarà la duració amb la deguda antelació, atenent el contingut de l'exercici.  
7.2.2 Segon exercici. Consistirà en una prova teòrica sobre el temari que figura en l'annex III, i podrà adoptar la forma de preguntes o temes, que els opositors han de desenvolupar, o bé la forma de tests amb quatre respostes alternatives; en aquest cas, només una d'aquestes serà la correcta. El tribunal fixarà la duració amb la deguda antelació, atenent el contingut de l'exercici.  
7.2.3 Tercer exercici. Consistirà en la realització d'una prova pràctica, que el tribunal haurà de dissenyar, d'acord amb el temari que s'especifica en l'annex III, i les funcions del lloc que s'especifiquen en l'annex I.  
7.3 Qualificació dels exercicis  
7.3.1 El primer exercici es qualificarà de 0 a 10 punts, i caldrà obtenir un mínim de 5 punts per a superar-lo.  
En el supòsit que l'exercici es desenvolupe en forma de test amb quatre alternatives de resposta, les respostes correctes es valoraran amb un punt, les respostes en blanc, amb 0 punts i les respostes errònies es valoraran negativament, amb una penalització equivalent a un terç del valor de cada contestació correcta.  
7.3.2 El segon exercici es qualificarà de 0 a 10 punts, i caldrà obtenir un mínim de 5 punts per a superar-lo.  
En el supòsit que l'exercici es desenvolupe en forma de test amb quatre alternatives de resposta, les respostes correctes es valoraran amb un punt, les respostes en blanc, amb 0 punts i les respostes errònies es valoraran negativament, amb una penalització equivalent a un terç del valor de cada contestació correcta.  
7.3.3 El tercer exercici es qualificarà de 0 a 10 punts, i caldrà obtenir un mínim de cinc punts per a superar-lo.  
7.3.4 La qualificació resultant dels tres primers exercicis es determinarà per la suma de puntuacions obtingudes en cadascun d'aquests.  
A continuació es configurarà una relació que estarà ordenada de major a menor puntuació, amb els aspirants que hagen superat aquests tres exercicis.  
Només els inclosos en aquesta relació podran passar a realitzar la fase de concurs.  
7.4 Fase de concurs.  
La valoració dels mèrits per a l'adjudicació dels llocs, es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, llevat de l'antiguitat i el grau personal, i es farà l'entrevista personal.  
Només podran participar en aquesta fase els aspirants que hagen superat la fase d'oposició.  
7.5 La puntuació final del concurs oposició es constituirà amb la suma de les puntuacions obtingudes en cada fase.  
A continuació es configurarà una relació que s'ordenarà de major a menor puntuació, i s'interromprà quan el nombre d'inclosos coincidesca amb el nombre de llocs de treball que s'ofereixen en aquesta resolució.  
Posat cas d'empat entre aspirants, l'ordre s'establirà atenent en primer lloc, la major puntuació obtinguda per cada aspirant en el segon exercici; i en segon lloc, si aquest encara es manté, es resoldrà segons la major puntuació obtinguda en el primer exercici. Si encara persisteix l'empat, l'ordre s'establirà mitjançant un sorteig públic entre aquests.  
8. Desplegament de les proves selectives  
8.1 Els exercicis tindran lloc a València capital. El primer exercici es farà en el lloc, la data i l'hora que s'establesca en la resolució per la qual s'aprove i publique en el Diari Oficial de la Generalitat Valenciana la llista d'admesos a la realització de les proves.  
8.2 Els aspirants seran convocats per a cada exercici en una crida única.  
En els exercicis que no puguen fer-se conjuntament, l'ordre d'actuació dels aspirants s'establirà, d'acord amb la Resolució de la Direcció General de la Funció Pública de la Generalitat Valenciana d'11 de maig de 1994, per ordre alfabètic de cognoms, començant per la lletra «N».  
Els membres del tribunal qualificador i el personal col·laborador no permetran l'accés a la sala on es realitze l'exercici de les persones que compareguen, una vegada haja conclòs la crida dels aspirants convocats.  
Els aspirants hauran d'acreditar la seua personalitat, mitjançant la presentació del DNI, o del resguard amb fotografia, del passaport o del permís de conduir, sense que, per a aquest efecte, siguen vàlides les fotocòpies compulsades d'aquests documents; i també de l'exemplar per a l'interessat de la sol·licitud d'admissió a les proves.  
8.3 Iniciades les proves, l'anunci de la realització de la resta d'exercicis el farà públic el tribunal en el local on s'haja fet l'anterior, amb 48 hores com a mínim d'antelació.  
9. Publicitat de les llistes  
9.1 En acabar cadascun dels tres primers exercicis, el tribunal farà públiques, en el lloc d'examen, les relacions d'aspirants que hagen obtingut una qualificació de 5 o més punts.  
Així mateix, es publicaran les relacions a què fa referència la base 7.3.4., en els llocs esmentats, i també la qualificació obtinguda en la fase de concurs.  
9.2 Una vegada acabades les proves, el tribunal publicarà mitjançant un anunci en els locals on es van fer les proves, les elacions amb la puntuació final a què es refereix la base 7.5, que constituiran les llistes dels aspirants que han aprovat, per ordre de puntuació.  
En cap cas el tribunal podrà declarar que han superat les proves selectives un nombre superior al de vacants que s'ofereixen.  
9.3 El tribunal trametrà al rector les llistes dels aspirants que han superat les proves, per l'ordre de puntuació a què es refereix la base 7.5. perquè s'inseresquen en el Diari Oficial de la Generalitat Valenciana.  
10. Coneixements de valencià  
10.1 Els qui superen les proves selectives hauran d'acreditar els seus coneixements de valencià presentant els certificats, diplomes o títols que hagen sigut homologats per la Generalitat Valenciana.  
10.2 Els qui no puguen acreditar aquests coneixements, d'acord amb el que s'estableix en el punt anterior, hauran de fer el curs específic de valencià a què es refereix l'article 50 del Decret Legislatiu de 20 de març de 1992.  
11. Presentació de documents  
11.1 En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana de les relacions a què es refereix la base 9.3, els aspirants proposats hauran de presentar al Servei de Personal de la Universitat Politècnica de València els documents següents:  
11.1.1 Certificat de naixement expedit pel registre civil corresponent, o fotocòpia del DNI degudament compulsada.  
11.1.2 Fotocòpia compulsada del títol acadèmic que s'exigeix en aquesta convocatòria.  
11.1.3 Declaració de no haver sigut separat, mitjançant un expedient disciplinari, de cap administració o ocupació pública, i també de no trobar-se inhabilitat penalment per a l'exercici de funcions públiques.  
11.1.4 Certificat mèdic acreditatiu de posseir la capacitat física necessària per a l'acompliment de les funcions dels llocs de treball que s'ofereixen.  
11.1.5 Els aspirants discapacitats hauran de presentar un certificat de la Conselleria de Treball i Afers Socials o òrgan competent d'altres administracions públiques, que acredite discapacitació igual o superior al 33%, i també la seua capacitat per a dur a terme les funcions que corresponguen a les vacants que s'ofereixen.  
11.2 La falta de presentació de la documentació dins del termini indicat, i tret de casos de força major; la presentació de documents dels quals es desprenga que no es compleixen les condicions generals de la convocatòria; o els supòsits de falsedat en la declaració, donarà lloc a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
12. Nomenament de funcionari de carrera  
Una vegada els interessats hagen entregat els documents pertinents i estipulats en la base 11, el Rectorat de la Universitat Politècnica de València emetrà una resolució amb el nomenament d'aquestes persones com a funcionaris de carrera.  
13. Tribunals  
13.1 El tribunal qualificador d'aquesta oposició, el nomenarà el rector, una vegada s'hagen publicat les llistes provisionals d'admesos i exclosos.  
13.2 El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
13.3 Els membres del tribunal, i també els assessors, hauran d'abstenir-se i podran ser recusats pels interessats quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4 El tribunal, i també els col·laboradors, els ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 8.2.  
13.5 Als efectes de comunicacions i altres incidències, el tribunal tindrà la seua seu a la Universitat Politècnica de València, camí de Vera, s/n (CP: 46245), València.  
13.6 El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei, i ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desenvolupa l'anterior decret.  
14. Recursos  
Contra la convocatòria, les seues bases i tots els actes administratius que se'n deriven, s'hi podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, s'hi podrà interposar un recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la publicació. El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
València, 29 de desembre de 1994.- El rector de la Universitat Politècnica de València: Justo Nieto Nieto.  
ANNEX I  
Codi del lloc: P569 (RPT 708)  
Denominació del lloc: Analista programador  
Catalogació del lloc: grup B/C, complement de destinació 18, Complement Específic B  
Sector: Administració especial   
Destinació: Departament de Sistemes Informàtics i Computació  
Jornada: 40 hores setmanals  
Funcions generals del lloc:  
- Anàlisi de les aplicacions informàtiques, conjuntament amb el desenvolupament i posada al punt dels programes necessaris.  
- Col·laboració amb el tècnic superior en les tasques de control i gestió dels recursos del sistema.  
- Col·laboració amb el tècnic superior en el manteniment i l'administració del sistema operatiu.  
- Col·laboració amb el tècnic superior en les comunicacions amb els equips centrals.  
- Documentació d'aplicacions.  
- Participació en els plans de formació de l'usuari.  
- I totes les funcions inherents al lloc de treball i categoria professional.  
ANNEX II  
Programa  
1. La Constitució Espanyola de 1978.  
2. L'Estatut de la Comunitat Valenciana.  
3. La Llei Orgànica de Reforma Universitària.  
4. Els Estatuts de la Universitat Politècnica de València.  
ANNEX III  
Programa  
1. Unitats funcionals del computador. CPU: conceptes fonamentals; CPU d'un bus i multibús. Unitat de control: definició i funcions; UCE cablada i microprogramada. Unitats aritmètico-lògiques: conceptes fonamentals; operacions aritmètico-lògiques bàsiques; sumadors ràpids, memòria principal, definició i característiques generals; organització interna; memòries cau; memòria virtual.  
2. Informàtica personal. Entorns d'aplicació. Eines de càlcul personal. Formació d'usuaris.  
3. El sistema operatiu MS/DOS. Configuració del sistema.  
Fitxers BAT. Utilitats.  
4. El sistema operatiu UNIX. Característiques. Estructures del sistema de fitxers. Dispositius. Processos. Usuaris. Control d'accés.  
5. El sistema operatiu UNIX. La shell: ús interactiu de les comandes bàsiques.  
6. El sistema operatiu UNIX. Programació amb shell.  
7. Comunicacions en entorns UNIX. Les comandes UUCP.  
8. Comunicacions amb DOS. Emulació de terminal.  
9. Xarxes d'àrea local. Topologies. Protocols de control: estàndards 802 IEEE. Paràmetres de disseny i criteris de selecció. El protocol TCP/IP.  
10. Llenguatges de programació. Assembladors, intèrprets i compiladors. Editors d'enllaç. Entorns de programació.  
11. Subrutines, procediments i funcions. Visibilitat de les variables. Pas de paràmetres. Compilació separada i enllaç.  
12. Tipus de dades d'operadors. Sobrecàrrega. Les estructures bàsiques en C (array i struct).  
13. Piles i cues. Implementació d'operacions primitives en C.  
14. Llistes. Arbres. Implementació en C.  
15. Entrada i eixida en C. Fitxers C-ISAM.  
16. Programació estructurada. Tècniques de validació de programes.  
17. El desenvolupament de programes com a treball en equip. Tècniques de reutilització del programari. Llibreries de rutines. Estandardització i documentació de la programació.  
18. Manteniment de les aplicacions. Desenvolupament de noves versions. Suport tècnic.  
19. Transmissió de dades: generalitats. Conceptes previs: comunicació, informació i transmissió. Elements d'un sistema de TD. Conceptes generals sobre TD: velocitat de modulació, baud, velocitat de transferència de dades, transferència sèrie/paral·lel, sincronisme, transferència síncrona/asíncrona. Suports físics de comunicacions. Commutació de circuit, missatge, paquet.  
20. Protocols jerarquitzats. Conceptes generals. Model de referència ISO: definició, jerarquització del model i nivells.  
21. Modulació. Mòdems i comunicació. Modulació: definició i tipus. Mòdems: concepte i funcions. Normalització.  
22. RDSI. Evolució. Definició i elements. Serveis de RDSI. Activitats de normalització. Interfícies de RDSI. Canals. RDSI banda ampla.  
23. El llenguatge de consulta estructurat (SQL).  
24. Sistemes de gestió de bases de dades en entorns DOS i UNIX.  
25. Generadors de pantalles i informes. Llenguatges de 4a. generació.  
26. Programació en entorns tipus ORACLE.  
27. Programació orientada a objectes. Programació declarativa.  
28. Les fases del desenvolupament d'aplicacions. El cicle de vida. L'anàlisi funcional i el disseny.  
29. Disseny conceptual del model de dades. La metodologia entitat relació.  
30. Funcions de la microinformàtica. Eines: processament de textos, fulls de càlcul, gestió d'informació, gràfics, estadística. Normalització i suport als usuaris finals.  
31. Algorítmica. Noció d'algoritme. Anàlisi d'algoritmes. Tipus de dades. Recursivitat.  
32. Anàlisi de dades. Model semàntic. Model entitat-relació. Model semàntic general. Model funcional de dades.  
33. Estructura d'informació. Definició i operacions primitives de les estructures següents: cadenes, matisos, conjunts i registres; piles, cues, cues i llistes; arbres i grafs.  
34. Fitxers. Conceptes i definicions. Classificació de fitxers segons el seu ús. Organització de fitxers: seqüencial directa o aleatòria i seqüencial indexada.  
35. Base de dades relacionals. Estructures. Restriccions. Operadors. Dependències funcionals i formes normals.  
36. Base de dades en xarxa. Estructures. Restriccions. Operadors.  
37. Bases de dades distribuïdes. Conceptes bàsics. Transparència d'ubicació i replicació. Propagació d'actualitzacions. Processament de consultes.  
38. Control de concurrència en bases de dades distribuïdes. Reserves. Marques de temps. Protocols de confirmació.  
39. Gestió de bases de dades. Integritat. Concurrència. Protecció. Seguretat. Diccionari de dades.  
40. Disseny lògic de dades, orientat a estructures relacions/estructura de xarxa/estructures jeràrquiques.  
41. Sistema per a processament de dades i imatges. Generalitats. Funcions del sistema. Diferents arquitectures.  
42. Metodologia d'anàlisi de sistemes d'informació. Diagrames de flux de dades. Enfocament de Yourdon-Demarco. Enfocament Gane&Sarson. Enfocament SSADM. Enfocament Merise.  
43. Disseny estructurat. Diagrames d'estructura. Independència modular. Mètode de construcció.  
44. Eines CASE. Fonaments. Components. Diccionari de dades (repository). Exemples.  
45. Desenvolupament d'aplicacions en entorn client/servidor.  
46. Gestió de memòria. Objectius i definició de memòria virtual. Gestió de memòria sense intercanvi ni paginació. Gestió de memòria amb intercanvi. Memòria virtual: definició, paginació i segmentació. Algoritmes de substitució de pàgines. Model Working-Set.  
47. Gestió d'entrada-eixida. Gestió de les unitats. Canals: tipus. Mòduls de gestió E/S: I/O supervisor i I/O Scheduller. Gestió de dispositius: dedicats, compartits i virtuals. Gestió de cues.